stanford-oval/wikipedia huggingface dataset:
ทู
ประวัติ

ต่อ และ ต๋อง ทั้งคู่เรียนที่เดียวกันคือที่โรงเรียนสวนกุหลาบวิทยาลัย และได้พบกันที่นั่น ต่อ เริ่มต้นอาชีพในวงการด้วยการเป็นนายแบบให้กับนิตยสารต่าง ๆ โดยก่อนจะเป็นวงทูเขาได้แสดงในมิวสิกวิดีโอเพลง คนข้างเคียง ในอัลบั้ม ฟรุตตี้คั้น ของวงฟรุตตี้ ขณะที่ต๋องทำงานเบื้องหลังเป็น 1 ในทีมทำเพลงให้กับค่ายอาร์เอส ความโดดเด่นของวงทูอยู่ที่สไตล์การแต่งตัวที่เหมือนกัน และทรงผมยาวที่ช่วยเสริมให้ดูเป็นคู่แฝดดนตรี
วงทูเปิดตัวเมื่อปี พ.ศ. 2534 เป็นดูโอแบบ ป๊อป-ร็อก แต่จะหนักไปทางป๊อปแดนซ์มากกว่าร็อก มีอัลบั้มชุดแรกปี พ.ศ. 2534 ชื่อชุด รักล้วน ๆ แต่กวนนะ แนวเพลงน่ารัก สดใส เพลงแรกเปิดตัวด้วยอย่างเพลง รักกวน ๆ ทำให้เพลงนี้โด่งดังและเป็นที่รู้จักของวัยรุ่นยุคนั้น ด้วยกระแสความดังต่อเนื่องมีเพลงฮิตอย่างเพลง หลอมละลาย, ไชน่าเกิร์ล, คนละคนเดียวกัน, ใครคือหุ่นยนต์ เป็นต้น ทำให้อัลบั้มชุดนี้ประสบความสำเร็จอย่างล้นหลาม และสิ่งที่สำคัญเอกลักษณ์ที่เป็นภาพจำคือ ผมยาว เฮฮา ลีลากวน ๆ ปี พ.ศ. 2535 อัลบั้มชุด เด้งได้..ถ้าไม่เดี้ยง แนวเพลงยังน่ารักสดใสเหมือนชุดแรก แต่ปรับปรุงจากป๊อปแดนซ์ให้เป็นป๊อปและให้มีกลิ่นอายเพลงร็อคเท่ากับป๊อป มีเพลงดังอย่างเพลง เธอไม่เคยตาย (ทำนองเพลง Say Anything จากวง เอกซ์เจแปน), หนี, เอวหาย เป็นต้น และในปี พ.ศ. 2536 ได้ออกอัลบั้มรวมฮิตพิเศษคืออัลบั้ม รวมฮิตคนใกล้ตัว โดยการรวมเพลงฮิต ๆ 2 ชุดแรกและมีเพลงเพิ่ม 2 เพลงอย่างเพลง วัยฝันวันรัก, คนใกล้ตัว และ 2 เพลงนี้ได้ถูกเป็นเพลงประกอบละครเรื่อง วัยฝันวันรัก ค่ายกันตนา ออกอากาศทางช่อง 7 สี โดยต่อ วงทู นักร้องนำ ได้แสดงละครเรื่องนี้เป็นบทพระเอกเรื่องแรกและเรื่องเดียวที่รับบทพระเอกอีกด้วย แสดงคู่กับดาราสาวในยุคนั้นก็คือ หมอก ณัฐสิมา คุปตะวาทิน ปีต่อมา พ.ศ. 2537 ได้ออกอัลบั้มพิเศษอย่างอัลบั้มชุด RS Unplugged ดนตรีนอกเวลา (พ.ศ. 2537) โดยเป็นการคัฟเวอร์เพลงเก่าของศิลปินในค่ายยุคนั้น โดยต่อ วงทู ได้ร้องเพลง คนเก่ง ซึ่งเป็นเพลงเวอร์ชันเดิมของ เต๋า สมชาย เข็มกลัด และปี 2538 ได้ออกอัลบั้มชุด Double เปลี่ยนจากแนวป๊อปร็อกสดใส ๆ วัยรุ่นและภาพลักษณ์ที่เปลี่ยนไปจากเดิมผมยาวเปลี่ยนมาเป็นผมสั้นแนว 80 เปลี่ยนเป็นแนวเพลงร็อกมากขึ้น แต่ก็ยังมีกลิ่นอายเพลงป๊อปอยู่บ้าง และมีเพลงดังๆอย่างเพลง ชีวิตเรา...จูงเอง, เธอคือผู้หญิงคนนั้น โดยเฉพาะเพลงที่ดังสุดขีดนั้นก็คือ เธอคือผู้หญิงคนนั้น ปีพ.ศ. 2539 อัลบั้มชุด outdoor เป็นแนวเพลงอัลเทอร์เนทีฟร็อก โดยการคัพเวอร์เพลงยุค 80 และ 90 ในอดีต มาเป็นแนวดังกล่าว และปีเดียวกันนี้ได้มีคอนเสิร์ต live action jump concert เล่นร่วมกับ พิสุทธิ์ ทร้พย์วิจิตร, อิทธิ พลางกูร ที่ฟีบัสแอมฟิเธียเตอร์ ถนนรัชดาภิเษก
หลังจากที่วงทูยุบลงเขาแยกกันไป ซึ่ง ต๋อง   ได้แต่งงานกับ ปุ๊กกี้ ปริศนา ในปี 2540 และหย่าร้างในปี 2547
สมาชิก

ต่อ สหภาพ วีระฆามินทร์ ร้องนำ, กีตาร์, ร้องประสาน, เบส, ระนาด
ต๋อง สุรพันธ์ จำลองกุล กีต้าร์, เบส, โปรแกรม, ร้องประสาน, ร้องเสียงรอง
ผลงาน > สตูดิโออัลบั้ม

รักล้วน ๆ แต่กวนนะ (สิงหาคม พ.ศ. 2534)
เด้งได้..ถ้าไม่เดี้ยง (พฤศจิกายน พ.ศ. 2535)
Double (พฤศจิกายน พ.ศ. 2538)
ผลงาน > คอนเสิร์ต

คอนเสิร์ต คารมเป็นต่อ รูปหล่อเป็นต๋อง (6 ตุลาคม 2534)
คอนเสิร์ต ทู โลกดนตรี (13 ตุลาคม 2534)
คอนเสิร์ต 7 สีคอนเสิร์ต ปีใหม่ 2535 (ธันวาคม 2534)
คอนเสิร์ต 7 สีคอนเสิร์ต อิทธิ กลางกูร (รับเชิญ) (14 ตุลาคม 2535)
คอนเสิร์ต ลอยกระทงโต้รุ่ง (9 พฤศจิกายน 2535)
คอนเสิร์ต หัวโจก แอนด์ เอเวอรี่ บอดี้การ์ด (รับเชิญ) (4 กันยายน 2536)
คอนเสิร์ต ทู ติดมัน (2536)
คอนเสิร์ต อันปลั๊ก ดนตรีนอกเวลา (28 พฤษภาคม 2537)
คอนเสิร์ต Meeting Concert ตอน นอกเครื่องแบบ...ซ่า (7 ตุลาคม 2538)
คอนเสิร์ต RS. Freshy Jam Concert (11 พฤศจิกายน 2538)
คอนเสิร์ต Live Action Jump Concert (มิถุนายน 2539)
ผลงาน > ผลงานละครโทรทัศน์

วัยฝันวันรัก (ต่อ 2536)
ปะการังสีดำ (ต่อ 2539)
สี่อีแสบ (ต่อ 2541)
รากนครา (ต่อ 2543)
โลกทั้งใบให้นายคนเดียว (ต่อ 2543)
ผลงาน > ผลงานภาพยนตร์

สตรีเหล็ก (ต่อ 2543)
สตรีเหล็ก 2 (ต่อ 2546)
ผลงาน > อัลบั้มรวมเพลง

The Best Of ทู (พ.ศ. 2539)
Save Hits ทู (พ.ศ. 2540)
Big Bonus ทู (พ.ศ. 2541)
The Best Of ทู (พ.ศ. 2544)
25 Best Of ทู (พ.ศ. 2549)
RS Best Collection ทู (พ.ศ. 2554)
ผลงาน > อัลบั้มพิเศษ

รวมฮิตคนใกล้ตัว (กรกฏาคม พ.ศ. 2536) (เพลงพิเศษ คนใกล้ตัว, วัยฝันวันรัก ทั้งสองเพลงเป็นเพลงประกอบละครโทรทัศน์เรื่อง "วัยฝันวันรัก" ทางช่อง 7)
RS Unplugged ดนตรีนอกเวลา (เมษายน พ.ศ. 2537) เพลง "คนเก่ง" (ต้นฉบับ สมชาย เข็มกลัด)
Outdoor (มกราคม พ.ศ. 2539) - นำเพลงยุคสตริง 80's,90’s มาเรียบเรียงใหม่ในรูปแบบอัลเตอร์เนทีฟ ร๊อค
ผลงาน > อัลบั้มร่วมกับศิลปินคนอื่น

2534 big hits 1
2534 ฮอทคาราโอเกะ
2535-2536 อาร์เอส คาราโอเกะ
2535 Thailand Mega Hit
2535 หมากรุก
2535 BIG​ HITS​ 2
2535 หมากรัก
2536 Gold 1993
2536-2537 รวมฮิตดาวแดง
2537 Dance Fever
2538 Gold 1995
2539 15 ปี อาร์เอส โปรโมชั่น
2539 The Best Of RS UNPLUGGED ดนตรีนอกเวลา
2539 RS Karaoke Hot Single
2539 The Best Of Gold 1995
2539 Buddy Hits ทู & บอยสเก๊าท์
2540 Fast Hits
2540 Twin Hits
2540 RS Save hits
2540 PARTY MIX 2 NON STOP
2541 Big Bonus Big Jam
2544 The Best of rock
2546 Hits Hunter
2548 Golden Hits 1990 - 1999
2549 25 Best of Rock
2549 25 Best of Fun
2549 ลืมได้ไง
2550 อดีตรักวัยเรียน
2551 Love History
2552 คอ Song Best
2552 Eternal Dance
2552 Love Memory
2552 Song Hits
2552 Best Memory
2552 คอ Song love
2552 Gold 1993-1994
2552 Time Machine 1993-1994
2552 Time Machine 1995-1996
2552 รุ่นใหญ่ใจติดดิน
2553 Gold 1995-1996
2553 Best Of Time Machine
2553 50 First Dates
2554 Hitz Forever
2554 Love 1990-1999
2554 RS Hot Forever
2555 Best Retro เท้าไฟ
2555 Jumbo Karaoke Best of Love
2555 หัวใจปลายปากกา เราสามคน
2555 Love Gallery
2555 Hitz สุดแรงเกิด
2555 Memory Of Love
2556 50 Rock Never Dies
2556 Good Old Day คืนสู่เหย้า
2556 RS Best Classic รักเธอเป็นวันสุดท้าย
2556 หัวใจปลายปากกา รอยร้าว
2556 Retro Festival ล้างใจ
2556 พรุ่งนี้ต้องดีกว่า
2556 บิ๊กฮิต 2 สไตล์
2557 Big Battle
2557 50 Hit Story
2557 50 Hit Story ดังไม่เลิก
2557 Retro Party เพลงมันส์ Non-stop
2557 50 Hit Story ฮิตข้ามยุค
2557 เพลงของเสือ
2558 Man Hitstory
2558 Fun Unlimited
ชีวิตส่วนตัว

ต๋อง สุรพันธ์ จำลองกุล สมรสครั้งแรกกับ ปริศนา พรายแสง มีบุตรธิดา 2 คน คนโตชื่อ ปรีณาพรรณ จำลองกุล (แพบเบิ้ล), คนเล็กชื่อ ชัชนันท์ จำลองกุล (แบมแบม) โดยได้หย่าในภายหลัง และสมรสครั้งที่สองกับ ณัฐชานันท์ อังศุเศรณี (เต๋า) อาจารย์สาวมหวิทยาลัยปทุมธานี เมื่อวันที่ 25 กุมภาพันธ์ พ.ศ. 2554 โดยไม่มีบุตรด้วยกัน
แหล่งข้อมูลอื่น

วงทู
คง ยู

| คง ยู |
| --- | --- |
คง ยูในเดือนกันยายน 2021
เกิด: คง จี-ช็อล  (1979-07-10) 10 กรกฎาคม ค.ศ. 1979 (45 ปี) ปูซาน เกาหลีใต้
การศึกษา: มหาวิทยาลัยคย็องฮี
อาชีพ: นักแสดง
ปีปฏิบัติงาน: 2001–ปัจจุบัน
ตัวแทน: แมเนจเมนต์ซูป

ชื่อเกาหลี
ฮันกึล: 공유
ฮันจา: 孔劉
อาร์อาร์: Gong Yu 
เอ็มอาร์: Kong Yu 
ชื่อเกิด
ฮันกึล: 공지철
ฮันจา: 孔地哲
อาร์อาร์: Gong Ji-cheol 
เอ็มอาร์: Kong Chi-ch'ŏl 
 
ลายมือชื่อ

คง จี-ช็อล (เกาหลี: 공지철; อาร์อาร์: Gong Ji-cheol; เกิด 10 กรกฎาคม 1979) รู้จักกันดีในชื่อ คง ยู (เกาหลี: 공유; อาร์อาร์: Gong Yoo) เป็นนักแสดงชาวเกาหลีใต้ เขาเป็นที่รู้จักเป็นอย่างดีจากบทบาทของเขาในละครโทรทัศน์หลายเรื่อง เช่น รักวุ่นวายของเจ้าชายกาแฟ (2007), ก็อบลิน คำสาปรักผู้พิทักษ์วิญญาณ (2016–2017), เดอะไซเลนท์ซี (2021) และ สควิดเกม เล่นลุ้นตาย (2021—2024) และภาพยนตร์ เช่น เสียงจากหัวใจ..ที่ไม่มีใครได้ยิน (2011), ด่วนนรก ซอมบี้คลั่ง (2016) และ คน ล่า ฅน (2016)
ชื่อในวงการของเขาเป็นการผสมระหว่างนามสกุลของบิดา "คง" และนามสกุลของมารดาคือ "ยู"
ชีวิตในวัยเด็กและการศึกษา

คง ยู หรือ คง จี-ช็อล เกิดเมื่อวันที่ 10 กรกฎาคม ค.ศ. 1979 ที่ปูซาน ประเทศเกาหลีใต้ พ่อของคง ยูเข้าเรียนที่ปูซานซังโก ซึ่งเป็นสถาบันสอนเบสบอล และเป็นผู้จัดการของลอตเตไจแอนส์ตั้งแต่ปี 1983 ถึง 1985 คง ยูเข้าเรียนที่โรงเรียนมัธยมทงอิน Dongin High School และศึกษาต่อระดับปริญญาตรีที่ภาควิชาการละครและภาพยนตร์ มหาวิทยาลัยคย็องฮี
ในปี ค.ศ. 2017 มีการเปิดเผยว่าคง ยูเป็นลูกหลานของนักปรัชญาชาวจีนขงจื๊อ และเป็นส่วนหนึ่งของรุ่นที่ 79 ในบรรดาลูกหลานของขงจื๊อที่มาจากตระกูล Gokbu Gong
ประวัติ

คง ยู เกิดเมื่อวันที่ 10 กรกฎาคม พ.ศ. 2522 ที่ประเทศเกาหลีใต้ การศึกษาจากมหาวิทยาลัยคย็องฮี (Kyung Hee University) เขาเริ่มเป็นที่รู้จักของคนทั่วไปจากการเป็นวีเจให้กับรายการเพลงของ ทางสถานีโทรทัศน์ M.Net เป็นผลงานชิ้นแรกหลังจากนั้นก็รับงานแสดงเป็นครั้งแรกในปี ค.ศ. 2001 จากการรับบทเป็นนักเรียนมัธยมปลายในละครวัยรุ่นภาคต่อสุดฮิตเรื่อง School 4 ในปี ค.ศ. 2002 คง ยูมีงานละครในบทนักแสดงสมทบอีกสองเรื่องด้วยกันคือ When Ever และ Hard Love โดยละครทั้งหมดออกอากาศทางสถานีโทรทัศน์ KBS
ปี ค.ศ. 2003 คง ยู มีผลงานตอนต้นปีแสดงภาพยนตร์เรื่องแรกของเขาคือ My Tutor Friend โดยรับบทเป็น Jong Soo เด็กนักเรียนมัธยมจอมหาเรื่องที่พยายามจะเอาชนะ Ji Hoon (รับบทโดย ควอน ซัง วู) ให้ได้ทุกวิธีทาง ในส่วนของผลงานละครในปีนี้ คง ยู ก็มีงานละครเข้ามาถึงสองเรื่องด้วยกันคือเรื่อง 20 Years และ Screen โดยละครทั้งสองเรื่องออกอากาศทางสถานีโทรทัศน์ SBS นอกจากนั้นยังมีละครสั้นเรื่อง Kim Sung-Joon Meets Lee Yoo-Jung ที่ฉายให้ดูเฉพาะทางอินเทอร์เน็ตเท่านั้น โดยเขาได้ร่วมนำแสดงกับ Sung Yuri
ปี ค.ศ. 2004 คง ยูได้รับบทนำเป็นครั้งแรกจากภาพยนตร์แนวแอ๊กชั่นคอมเมดี้เรื่อง Spy Girl โดยรับบทเป็น Ko Bong หนุ่มขี้อายที่เกิดไปตกหลุมรักสายลับสาวชาวเกาหลีเหนือ Kye Soon (รับบทโดย Kim Jung-Hwa) ที่แอบเข้ามาเกาหลีใต้เพื่อสืบหาข้อมูลลับสุดยอดของทางเกาหลีใต้ และยังมีผลงานภาพยนตร์อีกสองเรื่องเข้าฉายปลายปี เรื่องแรกคือ Mr. Gam's Victory ภาพยนตร์ที่หยิบเอาเรื่องจริงของสุดยอดนักเบสบอลผู้เป็นตำนานของเกาหลี Kam Sa-Yong (รับบทโดย Lee Beom-Su) มาถ่ายทอดบนจอภาพยนตร์เป็นครั้งแรก โดย คง ยู รับบทเป็นนักกีฬาเบสบอลในทีมเดียวกันกับ Kam Sa-Yong และภาพยนตร์อีกเรื่องคือเรื่อง S Diary เป็นภาพยนตร์ที่เล่าเรื่องราวของสมุดบันทึกลับของหญิงสาวคนหนึ่ง (รับบทโดย Kim Seon-A) ที่เก็บความลับเกี่ยวกับชายหนุ่มต่างๆมากมายที่เข้ามาในชีวิตเธอตั้งแต่อดีต จนถึงปัจจุบัน ซึ่ง คง ยู รับบทเป็นหนึ่งในชายหนุ่มที่เป็นอดีตคนรักของหญิงสาวเจ้าของไดอารี่ลับ เล่มนั้น
ปี ค.ศ. 2005 ยังคงมีผลงานภาพยนตร์ต่อเนื่องในแนวแอ็คชั่นคอมเมดี้เรื่อง She"s On Duty และงานซีรีส์เรื่อง Hello My Teacher หรือ ครูเซี้ยวนักเรียนแสบ ในปี ค.ศ. 2006 เรื่อง One Fine Day
ปี ค.ศ. 2007 ละครซีรีส์เรื่อง Coffee Prince, Shop No.1 ประกบคู่กับ ยุน อึนเฮ ซึ่งเป็นซีรีส์ที่โด่งดังมาก แต่ช่วงปลายปี คง ยู ต้องงดรับงานในวงการบันเทิง เพราะต้องเข้าประจำการเป็นทหารเมื่อวันที่ 14 มกราคม พ.ศ. 2551
ผลงานการแสดง > ภาพยนตร์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2003 | My Tutor Friend | อี จง-ซู |  |  |
| 2004 | Spy Girl | ชเว โค-บง |  |  |
| 2004 | Superstar Mr. Gam | พัก ช็อล-ซู | รับเชิญ |  |
| 2004 | S Diary | ยู-อิน |  |  |
| 2005 | She's on Duty | คัง โน-ย็อง |  |  |
| 2007 | Like a Dragon | พัก ช็อล | ภาพยนตร์ญี่ปุ่น |  |
| 2010 | Finding Mr. Destiny | ฮัน กี-จุน |  |  |
| 2011 | Silenced | คิง อิน-โฮ |  |  |
| 2013 | The Suspect | ชี ดง-ช็อล |  |  |
| 2016 | A Man and a Woman | กี-ฮง |  |  |
| 2016 | ด่วนนรก ซอมบี้คลั่ง | ซอก-อู |  |  |
| 2016 | The Age of Shadows | คิม อู-จิน |  |  |
| 2019 | Kim Ji-young: Born 1982 | ช็อง แด-ฮย็อน |  |  |
| 2021 | ซอ บก มนุษย์อมตะ | มิน กี-ฮ็อน |  |  |
| TBA | Wonderland | รอประกาศ | ปรากฏตัวพิเศษ; ภาพยนตร์เน็ตฟลิกซ์ |  |
ผลงานการแสดง > ละครโทรทัศน์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2001 | School 4 | ฮวัง แท-ย็อง | ตอน 29–48 |  |
| 2002 | Whenever the Heart Beats | พัก ชัน-โอ |  |  |
| 2002 | Hard Love | ซอ คย็อง-ช็อล |  |  |
| 2003 | 20 Years | ซอ จุน |  |  |
| 2003 | Best Theater: Flying Saucer | คี จิน | ตอน 533 |  |
| 2003 | Screen | คิม จุน-พโย |  |  |
| 2003 | My Room, Your Room | คิม ซ็อง-จุน | SayClub Internet Drama |  |
| 2005 | Hello My Teacher | พัก แท-อิน |  |  |
| 2006 | One Fine Day | ซอ กัน |  |  |
| 2007 | รักวุ่นวายของเจ้าชายกาแฟ | ชเว ฮัน-คย็อล |  |  |
| 2012 | Big | ซอ ยุน-แจ / คัง คย็อง-ยุน |  |  |
| 2013 | Dating Agency: Cyrano | นักมายากล | รับเชิญ (ตอน 9) |  |
| 2016–2017 | ก็อบลิน คำสาปรักผู้พิทักษ์วิญญาณ | ก็อบลิย / คิม ชิน |  |  |
ผลงานการแสดง > ละครเว็บ

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2021–2024 | สควิดเกม เล่นลุ้นตาย | ผู้สรรหา | รับเชิญ (ตอน 1 และ 9); ฤดูกาล 1–2 |  |
| 2021 |  เดอะไซเลนท์ซี | ฮน ยุน-แจ |  |  |
| TBA | The Trunk | จ็อง ว็อน |  |  |
ผลงานการแสดง > ปรากฏตัวในมิวสิกวิดีโอ

| ปี | ชื่อเพลง | ศิลปิน | อ้างอิง |
| --- | --- | --- | --- |
| 2014 | "How I Am" | คิม ดง-รย็อล |  |
ผลงานการแสดง > พิธีกร

| ปี | รายการ | บทบาท | ตอน | อ้างอิง |
| --- | --- | --- | --- | --- |
| 2004 | Music Camp | พิธีกร | 2004.01.10–2004.07.03 |  |
| 2008–2009 | 장병가요 베스트 (Best Music) | พิธีกร | ตอน 155~186 |  |
| 2008–2009 | 공유가 기다리는 20시 | ดีเจ | 371 ตอน |  |
รางวัล

2003 SBS New Rising Star Award
MBC DRAMA AWARDS 2007 ในสาขานักแสดงยอดเยี่ยมฝ่ายชาย จากเรื่อง "The 1 st Shop of coffee"หรือ Coffee Prince
2017 แพ็กซัง อาร์ตส์ อวอร์ดส์ รางวัลนักแสดงนำชายยอดเยี่ยม สาขาละครโทรทัศน์ จากเรื่อง “ ก็อบลิน คำสาปรักผู้พิทักษ์วิญญาณ ”
แหล่งข้อมูลอื่น

คง ยู ที่แมเนจเมนต์ซูป
คง ยู ที่ฮันซีเนมา
คง ยู ที่โคเรียนมูวีเดตาเบส
คง ยู ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  เกาหลี 
ศิลปิน:  มิวสิกเบรนซ์ 
อื่น ๆ:  IdRef
พู ซึง-กวัน

| พู ซึง-กวัน |
| --- | --- |
ซึงกวันในเดือนกันยายน 2024
เกิด:  (1998-01-16) 16 มกราคม ค.ศ. 1998 (27 ปี) เกาะเซจู เกาหลีใต้
การศึกษา: Seoul Broadcasting High School
อาชีพ: นักร้อง นักแต่งเพลง
อาชีพทางดนตรี
แนวเพลง: เคป็อป
เครื่องดนตรี: เสียงร้อง
ช่วงปี: 2015–ปัจจุบัน
ค่ายเพลง: เพลดิส
สมาชิกของ: เซเวนทีน บีเอสเอส
 นักดนตรี

ชื่อเกาหลี
ฮันกึล: 부승관
ฮันจา: 夫勝寬
อาร์อาร์: Boo Seung-kwan 
เอ็มอาร์: Pu Sŭnggwan 
 
ลายมือชื่อ

พู ซึง-กวัน (เกาหลี: 부승관; เกิด 16 มกราคม ค.ศ. 1998) หรือเป็นที่รู้จักในชื่อ ซึงกวัน เป็นนักร้อง นักแต่งเพลงชาวเกาหลีใต้ เป็นที่รู้จักในฐานะสมาชิกของบอยแบนด์เกาหลีใต้ เซเวนทีน ภายใต้สังกัดเพลดิสเอนเตอร์เทนเมนต์
ในปี 2018 เขาได้รับคัดเลือกแสดงในรายการทอล์กโชว์ Unexpected Q ซึ่งทำให้เขาได้รับรางวัลหน้าใหม่ (เพลงและการพูด) จากเอ็มบีซีเอนเตอร์เทนเมนต์อะวอดส์ และเป็นสมาชิกในรายการทางช่องทีวีเอ็น พริซันไลฟ์ออฟฟูลส์
ยุทธการที่อ้วนเสีย

| ด ค กความขัดแย้งช่วงอวสานราชวงศ์ฮั่น |
| --- | --- |
 หือฉง  โจรโพกผ้าเหลือง  เลียงจิ๋ว  การสังหารหมู่ขันที  ตั๋งโต๊ะ  (เอ๊งหยง)   เยียงเซีย  เจี้ยเฉียว  ซงหยง  เตียงฮัน  เฟิงชิว  ชีจิ๋ว  กุนจิ๋ว  กังตั๋ง  โจโฉรบเตียวสิ้ว  แห้ฝือ  อี้จิง  อ้วนสุด  กัวต๋อ  พกบ๋อง  แฮเค้า  ภาคเหนือของจีน  (ลิหยง • เงียบกุ๋น • ลำพี้ • เป๊กลงสาน)   กังแฮ  เซ็กเพ็ก  ภาคตะวันตกเฉียงเหนือของจีน  (ตงก๋วน • กิจิ๋ว • โลเสีย •  กิสาน (ค.ศ. 214) • เองเปงก๋วน)   เอ๊กจิ๋ว  ยี่สู (ค.ศ. 213)  หับป๋า  เกงจิ๋ว (ค.ศ. 215)  ปา (ค.ศ. 215-216)  ยี่สู (ค.ศ. 217)  ฮันต๋ง  อ้วนเสีย  เกงจิ๋ว (ค.ศ. 219)  สามก๊ก → 
ภาพวาดบังเต๊กในศึกอ้วนเซีย
ยุทธการที่อ้วนเสีย (樊城之戰) เป็นการต่อสู้ระหว่างขุนศึก เล่าปี่ และ โจโฉ ในปี ค.ศ. 219 ในปลาย ราชวงศ์ฮั่น ที่ ฟ่านเฉิง เซียงหยาง หูเป่ย์ ในทุกวันนี้เป็นป้อมปราการที่มีบทบาทสำคัญในการต่อสู้
เบื้องหลัง

ใน ค.ศ. 218, แพทย์หลวง เกียดเป๋ง, ร่วมกับ เกงจี และ เสนาบดี อุยหลง เริ่มการจลาจลต่อต้านโจโฉในเมืองหลวงของเขาที่ ฮูโต๋
บุคคลสำคัญในศึกอ้วนเสีย > ฝ่ายโจโฉ

โจหยิน
ซิหลง
บุคคลสำคัญในศึกอ้วนเสีย > กวนอู

กวนอู
กวนเป๋ง
เลียวฮัว
แหล่งข้อมูลอื่น

ศึกอ้วนเซีย เก็บถาวร 2012-11-14 ที่ เวย์แบ็กแมชชีน
ธงชัย ทองกันทม

| ธงชัย ทองกันทม |
| --- | --- |
ชื่อเล่น: ปิงปอง
เกิด: 17 มิถุนายน พ.ศ. 2532 (35 ปี)
ศิษย์เก่า: คณะศิลปกรรมศาสตร์ มหาวิทยาลัยเทคโนโลยีราชมงคลธัญบุรี
ผลงานเด่น: กอล์ฟ จากซีรีส์ไดอารีตุ๊ดซีส์ เดอะซีรีส์ (2559)
อาชีพแสดง
อาชีพ: นักแสดง พิธีกร
ปีที่แสดง: 2559-ปัจจุบัน
 
ธงชัย ทองกันทม (เกิด 17 มิถุนายน พ.ศ. 2532) เป็นนักแสดงชายชาวไทย มีชื่อเสียงจากการรับบท กอล์ฟ ในไดอารีตุ๊ดซีส์ เดอะซีรีส์ (2559)
ประวัติ

ธงชัย ทองกันทม มีชื่อเล่นว่า ปิงปอง เกิดเมื่อวันที่ 17 มิถุนายน พ.ศ. 2532 จบการศึกษาระดับปริญญาตรีจาก คณะศิลปกรรมศาสตร์ สาขาออกแบบแฟชั่น มหาวิทยาลัยเทคโนโลยีราชมงคลธัญบุรี
เส้นทางเข้าสู่วงการบันเทิง

ธงชัยเริ่มต้นเส้นทางจากการไปสมัครงานเป็นเด็กฝึกงานในตำแหน่งคอสตูมให้กับรายการสาระแนโดยสวมชุดแมลงสาบไปสมัครงาน จากนั้นเขาได้ผันตัวไปขายเสื้อผ้าในตลาดนัดจนได้ออกรายการเทยเที่ยวไทย ทำให้เป็นที่ถูกพูดถึง ต่อมาได้รับการชักชวนจากเพื่อนให้ไปแคสติงบท กอล์ฟ ในซีรีส์ไดอารีตุ๊ดซีส์ เดอะซีรีส์ จนได้รับการคัดเลือกกลายเป็นผลงานชิ้นแรกในวงการบันเทิงของเขา
ผลงาน > ละครโทรทัศน์

| ปี พ> ศ. | เรื่อง | รับบท | ค่าย | ช่อง |
| --- | --- | --- | --- | --- |
| 2560 | ชายไม่จริง หญิงแท้ | ตุ๋ย | เดอะ วัน เอ็นเตอร์ไพรส์ | ช่องวัน 31 |
| 2561 | นางสาวไม่จำกัดนามสกุล | เต้ย | เดอะ วัน เอ็นเตอร์ไพรส์ | ช่องวัน 31 |
| 2561 | ผู้ชายขายสวย | ตี้ |  | ช่อง 3 เอสดี |
| 2563 | อกเกือบหักแอบรักคุณสามี | มูมู (รับเชิญ) | ทอง เอ็นเตอร์เทนเมนต์ | ช่อง 3 เอชดี |
| 2563 | วาสนารัก | นฤนารท | เมคเกอร์เค | ช่อง 3 เอชดี |
| 2564 | พฤษภา ธันวา รักแท้แค่เกิดก่อน | นาบี |  | ช่อง 3 เอชดี |
| 2565 | ซ่อนกลิ่น | รับเชิญ |  | ช่อง 3 เอชดี |
| 2565 | นางฟ้าคาบาเรต์ | ปลาทู | จีเอ็มเอ็มทีวี | จีเอ็มเอ็ม 25 |
| 2565 | รักสุดท้ายยัยจอมเหวี่ยง | โจอี้ | เดอะ วัน เอ็นเตอร์ไพรส์ | ช่องวัน 31 |
| 2565 | สายลับลิปกลอส | เจ๊พัช | บรอดคาซท์ ไทย เทเลวิชั่น | ช่อง 3 เอชดี |
| 2566 | นางนาค สะใภ้พระโขนง | กาก้า |  | ช่องเวิร์คพอยท์ |
| 2567 | จนกว่าจะได้รักกัน | เบิ้ม | รักละคร | ช่อง 3 เอชดี |
| 2567 | หวานรักต้องห้าม | เมอร์ซี่ | ทอง เอ็นเตอร์เทนเมนต์ | ช่อง 3 เอชดี |
| 2567 | อนาคต Tomorrow and i (เด็กหญิงปลาหมึก) | ครูฝ้าย |  | เน็ตฟลิกซ์ |
ผลงาน > ซีรีส์

| ปี พ> ศ. | เรื่อง | รับบท | ช่อง |
| --- | --- | --- | --- |
| 2559 |  ไดอารี่ตุ๊ดซี่ส์ เดอะซีรีส์ | กอล์ฟ ( ธงชัย ทองก้อน ) | GMM 25 |
| 2560 | ไดอารี่ตุ๊ดซี่ส์ เดอะซีรีส์ ซีซั่น 2 |  |  |
ผลงาน > ภาพยนตร์

| ปี | เรื่อง | แสดงเป็น |
| --- | --- | --- |
| 2562 | ตุ๊ดซี่ส์ แอนด์ เดอะเฟค | กอล์ฟ |
| 2566 | Congrats My Ex! ลุ้นรักป่วน ก๊วนแฟนเก่า | อ๊อฟฟี่ |
| 2567 | อนงค์ | เอเซีย (รับเชิญ) |
เทศบาลเมืองพนัสนิคม

บทความนี้เกี่ยวกับเทศบาลเมือง สำหรับอำเภอ ดูที่ อำเภอพนัสนิคม
| เทศบาลเมืองพนัสนิคม |
| --- | --- |
เทศบาลเมือง
ย่านการค้าเมืองพนัสนิคม
   ตรา
คำขวัญ: พระพนัสบดีคู่บ้าน จักสานคู่เมือง ลือเลื่องบุญกลางบ้าน ตำนานพระรถ-เมรี ศักดิ์ศรีเมืองสะอาด เก่งกาจการทายโจ๊ก
ทม.พนัสนิคมที่ตั้งของเทศบาลเมืองพนัสนิคม
พิกัด: 13°27′04.5″N 101°10′38.5″E﻿ / ﻿13.451250°N 101.177361°E﻿ / 13.451250; 101.177361
ประเทศ:  ไทย
จังหวัด: ชลบุรี
อำเภอ: พนัสนิคม
การปกครอง
 • นายกเทศมนตรี: วิจัย อัมราลิขิต
พื้นที่
 • ทั้งหมด: 2.76 ตร.กม. (1.07 ตร.ไมล์)
ประชากร (2560)
 • ทั้งหมด: 10,567 คน
 • ความหนาแน่น: 3,828.62 คน/ตร.กม. (9,916.1 คน/ตร.ไมล์)
รหัส อปท.: 04200601
ที่อยู่ สำนักงาน: เทศบาลเมืองพนัสนิคม ถนนเมืองเก่า ตำบลพนัสนิคม อำเภอพนัสนิคม จังหวัดชลบุรี 20140
โทรศัพท์: 0 3846 1144 ต่อ 102
เว็บไซต์: www.phanatnikhomcity.go.th
 ส่วนหนึ่งของสารานุกรมประเทศไทย
เทศบาลเมืองพนัสนิคม เป็นเทศบาลเมืองแห่งหนึ่ง ตั้งอยู่ในเขตอำเภอพนัสนิคม จังหวัดชลบุรี เป็นเทศบาลขนาดกลางมีเนื้อที่ครอบคลุมตำบลพนัสนิคมทั้งตำบล มีพื้นที่ 2.76 ตารางกิโลเมตร มีประชากรในปี พ.ศ. 2560 จำนวน 10,567 คน อยู่ห่างจากกรุงเทพมหานครประมาณ 87 กิโลเมตร ห่างจากเมืองชลบุรี 22 กิโลเมตร ห่างจากเมืองฉะเชิงเทรา 28 กิโลเมตร
ประวัติ

ในเมืองพนัสนิคม พบโบราณสถานเมืองเก่าสมัยทวารวดี มีอายุราว 1,500 ปี อยู่ในตำบลหน้าพระธาตุ ชาวบ้านมักเรียกพนัสนิคมว่าเมืองเก่า ต่อมาเรียกสมัยหลังว่าเมืองพระรถ (ชื่อสมมุติจากรถเสนชาดกในปัญญาสชาดก เป็นที่แพร่หลายในชาวลาว) อายุอยู่ในราวหลัง พ.ศ. 1000 เมืองโบราณยุคทวารวดีที่พนัสนิคมนี้ได้ลดความสำคัญลงและในที่สุดรกร้างไปราวหลัง พ.ศ. 1500 เพราะเส้นทางคมนาคมเปลี่ยนไป แล้วมีบ้านเมืองแห่งใหม่ใกล้ทะเลเติบโตมีความสำคัญแทนที่
ในรัชสมัยพระบาทสมเด็จพระนั่งเกล้าเจ้าอยู่หัวมีพระบรมราชโองการสถาปนาเมืองพนัสนิคมขึ้นเมื่อ พ.ศ. 2371 เป็นเมืองชั้นจัตวา สังกัดกรมท่า
ในรัชสมัยพระบาทสมเด็จพระจุลจอมเกล้าเจ้าอยู่หัวทรงปฏิรูปการปกครองส่วนภูมิภาค จัดระเบียบการปกครองสิ่งใหม่เป็นมณฑล เมือง อำเภอ ตำบล และหมู่บ้าน จึงโปรดเกล้าให้เมืองพนัสนิคมเป็นอำเภอหนึ่งของเมืองชลบุรี มณฑลปราจีน เมื่อปี พ.ศ. 2447
เทศบาลเมืองพนัสนิคมถูกจัดตั้งขึ้นตามพระราชกฤษฎีกาจัดตั้งเทศบาลเมืองพนัสนิคม จังหวัดชลบุรี 14 มีนาคม พ.ศ. 2480 ในรัชสมัยของพระบาทสมเด็จพระเจ้าอยู่หัวอานันทมหิดล
ที่ตั้งและอาณาเขต

ทิศเหนือ ติดต่อกับตำบลวัดโบสถ์ และตำบลวัดหลวง อำเภอพนัสนิคม
ทิศใต้ ติดต่อกับตำบลกุฏโง้ง อำเภอพนัสนิคม
ทิศตะวันออก ติดต่อกับตำบลนาวังหิน และตำบลบ้านช้าง อำเภอพนัสนิคม
ทิศตะวันตก ติดต่อกับตำบลกุฎโง้ง อำเภอพนัสนิคม
สัญลักษณ์ > ตราประจำเทศบาล

ตราประจำเทศบาลเมืองพนัสนิคมเป็นพระรูปพระรถเสนทรงม้า เพราะท้องที่นี้เดิมเรียกว่าเมืองพระรถ อันปรากฏหลักฐานโบราณสถาน พระธาตุเจดีย์ ซากกำแพง คูเมืองโบราณ พระพุทธรูป เครื่องปั้นดินเผา รางหิน เป็นต้น ทำให้ชาวลาวอาสาปากน้ำ(ลาวนครพนม)ผู้บุกเบิกเมืองพนัสนิคมเชื่อได้ว่าเมืองร้างแห่งนี้เป็นเมืองพระรถ ตามเรื่องรถเสนชาดกในปัญญาสชาดก  โดยเมืองพนัสนิคมจัดตั้งขึ้นในสมัยรัตนโกสินทร์ รัชสมัยพระบาทสมเด็จพระนั่งเกล้าเจ้าอยู่หัวมีพระบรมราชานุญาตให้กลุ่มลาวอาสาปากน้ำมาสร้างภูมิลำเนาขึ้นในพื้นที่รกร้างระหว่างเมืองชลบุรีกับเมืองฉะเชิงเทราในปี พ.ศ. 2371 และพระราชทานนามเมืองว่าพนัสนิคม (บางเอกสารเขียน พนัศนิคม) มีฐานะเป็นเมืองจัตวา ขึ้นกับกรมท่า กรุงเทพมหานคร ให้ท้าวอินทิศาล (บางเอกสารเขียน อินพิศาล) ปลัดลาว เมืองสมุทรปราการ บุตรชายคนโตของท้าวไชย (บางเอกสารเขียน ศรีวิชัย) อุปฮาดเมืองนครพนม ให้เป็นเจ้าเมืองพนัสนิคมคนแรกและพระราชทานราชทินนามและบรรดาศักดิ์ที่พระอินทอาษา (บางเอกสารเขียน อินทรอาษา, อินทราษา) มีข้อความในพระราชพงศาวดารว่า “พวกลาวอาสาปากน้ำ ตั้งขึ้นเมื่อครั้งในแผ่นดินพระบาทสมเด็จพระพุทธเลิศหล้าสุลาลัย ภายหลังเมื่อปีชวดสัมฤทธิศก พวกลาวไม่สบาย ขอไปตั้งอยู่ที่เมืองพระรถ จึงโปรดให้ตัดเอาแขวงเมืองชลบุรี เมืองฉะเชิงเทรา มาตั้งเป็นเมืองขึ้นชื่อเมืองพนัศนิคม เจ้าเมืองชื่อพระอินทอาษา” (พระราชพงศาวดาร กรุงรัตนโกสินทร์ รัชกาลที่ 3 เล่ม 2 ของ เจ้าพระยาทิพากรวงศ์ ฉบับคุรุสภา พิมพ์ครั้งที่หนึ่ง พ.ศ. 2504 หน้า 180) ลาวบุกเบิกเมืองพนัสนิคม เป็นลาวเมืองนครพนม ประมาณ 2 พันคน นำโดยท้าวไชย อุปฮาดเมืองนครพนม บุตรชายชองพระบรมราฃา (ท้าวกู่แก้ว) เจ้าเมืองนครพนม ไม่สมัครใจอยู่ในปกครองของพระบรมราชา (มัง) เจ้าเมืองนครพนมองค์ใหม่ จึงอพยพพาสมัครพรรคพวก บุตรหลาน ท้าวเพี้ย ขอพึ่งพระบรมโพธิสมภารพระบาทสมเด็จพระพุทธเลิศหล้านภาลัยเมื่อกุมภาพันธ์ พ.ศ. 2352 และโปรดเกล้าฯให้ตั้งบ้านเรือนอยู่คลองมหาวงษ์ เมืองสมุทรปราการ ยุคนั้นจึงเรียกคนกลุ่มนี้ว่าพวกลาวอาสาปากน้ำ แต่ทนสภาพแวดล้อมไม่ไหว เพราะเป็นชาวดอนน้ำจืด ถูกให้ไปอยู่เมืองลุ่มน้ำกร่อยและเค็ม เลยขอเปลี่ยนไปอยู่ที่อื่น ซึ่งสภาพใกล้เคียงที่ดอน จึงได้ไปอยู่เมืองพนัสนิคม
ใน พ.ศ. 2372 พระอินทอาษา เจ้าเมืองพนัสนิคม ได้ไปเกลี้ยกล่อมครอบครัวลาวเมืองนครพนมมาอยู่ที่เมืองพนัสนิคมอีกจำนวนหนึ่ง 
ด้วยเหตุที่เมืองพนัสนิคมชาวเมืองพนัสนิคมมีความเชื่อว่าเดิมคือ เมืองพระรถ เทศบาลจึงกำหนดตราเป็นพระรูปพระรถเสนทรงม้า
สัญลักษณ์ > คำขวัญ

"พระพนัสบดีคู่บ้าน จักสานคู่เมือง ลือเลื่องบุญกลางบ้าน ตำนานพระรถ-เมรี ศักดิ์ศรีเมืองสะอาด เก่งกาจการทายโจ๊ก"
ประชากร

เมืองพนัสนิคมมีประชากรทั้งสิ้นประมาณ 12,000 คนเศษ ซึ่งประกอบไปด้วยชน 3 เชื้อชาติ คือชาวไทย ชาวไทยเชื้อสายจีน และชาวไทยเชื้อสายลาว
ประชากร > ศาสนา

หอพระพนัสบดี
ประชาชนส่วนใหญ่นับถือศาสนาพุทธนิกายหินยาน และมหายาน นอกเหนือจากนั้นนับถือศาสนาคริสต์ และศาสนาอิสลาม พนัสนิคมมี พระพนัสบดี เป็นพระคู่บ้าน คู่เมือง เป็นพระพุทธรูปแกะสลักจากหินดำปางเสด็จจากดาวดึงส์ ประทับอยู่บนหลังสัตว์รูปร่างคล้ายนก มีปากคล้ายครุฑ มีเขาคล้ายโค และมีปีกคล้ายหงส์ เป็นพระพุทธรูปสมัยทวาราวดี (พุทธศตวรรษที่ 12-16) ประดิษฐานอยู่บนวิหารตรงข้ามสำนักงานเทศบาล
ประชากร > การประกอบอาชีพ

ชาวพนัสนิคมส่วนใหญ่ประกอบอาชีพพาณิชยกรรม และหัตถกรรมที่สร้างรายได้และชื่อเสียงให้กับชาวพนัสนิคมเป็นอย่างมากคือ "การจักสาน" เครื่องจักสานพนัสนิคมเป็นผลิตผลจากการใช้ไม้ไผ่มาเป็นวัสดุในการจัดทำ สามารถสร้างสรรค์เป็นรูปทรงและขนาดต่างๆ ใช้ประโยชน์ได้อย่างหลากหลาย เช่น กระเป๋า ตะกร้า ฝาชี เครื่องประดับตกแต่งต่างๆ ฯลฯ
เซ็นเซอร์ชนิดเหนี่ยวนำ

เซ็นเซอร์ชนิดเหนี่ยวนำ   (อังกฤษ: inductive proximity sensor) คือ เซ็นเซอร์ประเภทหนึ่งที่ถูกออกแบบมาเพื่อใช้ในงานตรวจจับวัตถุประเภทโลหะ โดยใช้หลักการเหนี่ยวนำของสนามแม่เหล็กไฟฟ้าในการทำงาน สามารถทำงานได้โดยไม่มีการสัมผัสกับตัวของวัตถุ
ส่วนประกอบของเซ็นเซอร์ชนิดเหนี่ยวนำ

ขดลวด (Coil) มีหน้าที่ปล่อยสนามแม่เหล็กไฟฟ้าความถี่สูง ผ่านบริเวณด้านหน้าของเซ็นเซอร์ เพื่อคอยตรวจจับโลหะที่เคลื่อนที่ผ่านเข้ามา
วงจรกำหนิดความถี่ (Oscillator) เป็นจุดส่งสัญญาณไฟฟ้าไปยังส่วนขดลวด โดยความถี่นี้มีความจำเป็นมากต่อกระบวนการสร้างสนามแม่เหล็กไฟฟ้า
วงจรขยาย (Amplifier) ทำหน้าที่ขยายสัญญาณ ที่เกิดจากการเปลี่ยนแปลงค่าความเหนี่ยวนำที่เกิดขึ้น
วงจรทริกเกอร์ (Trigger) ทำหน้าที่ประมวลค่าความเปลี่ยนแปลงของสนามแม่เหล็กไฟฟ้าว่าอยู่ในเกณฑ์ใด ต่อจากนั้นก็จะสั่งการไปยังภาค output ให้ทำการเปลี่ยนแปลงสถานะ
Output driver เป็นภาคสุดท้ายของวงจร ซึ่งมีส่วนสำคัญในการสร้างสัญญาณเอาต์พุต ให้ได้ตามระดับมาตรฐานที่สามารถใช้งานกับตัวอุปกรณ์ที่มาเชื่อมต่อได้ เช่น คอนโทรลเลอร์ หรือ รีเลย์ เป็นต้น